open-index/open-wikipedia-markdown huggingface dataset:
Grybów

**Grybów** on linn Poolas Väike-Poola vojevoodkonnas Nowy Sączi maakonnas, Grybówi valla halduskeskus. Grybów asub Nowy Sączist umbes 18 km idas.

Grybów sai linnaõigused 1340. aastal. 16. sajandil oli Grybów arenenud kaubanduskeskus. 17. sajandil algas linna tähtsuse langus. 1621. aastal rüüstasid linna Rootsi väed. Esimese Poola jagamise tulemusel läks Grybów 1772. aastal Habsburgide Austria keisririigi võimu alla.

## Galerii

Grybów 4PR8.jpg
Grybow rynek.jpg
Grybów PR8.jpg
Jaworze_(szczyt)_,_widok_na_Gryb%C3%B3w_(HB7).jpg


## Viited
Udeva soo

**Udeva soo** on soo Järva maakonnas Järva vallas Udeva küla lähedal. Udeva soo piirneb põhjas Vao sooga.

## Viited
Koduküla

"**Koduküla**" on 1969. aasta Eesti dokumentaalfilm. Filmi režissöörid on Peeter Tooming ja Peep Puks. Filmi tootis Tallinnfilm. Film räägib Eesti külaelust ja selle hääbumisest.

## Viited

## Välislingid
*
Eesti Õde

**Eesti Õde** on Eesti Õdede Liidu ajakiri, mis ilmub alates 1996. aastast. See on õendusalane ajakiri, milles käsitletakse õenduse arengut kõigis tema valdkondades, arutletakse eriõdede, õdede, ämmaemandate, hooldajate ja laborantide igapäevatöös esilekerkivate probleemide üle ning käsitletakse õendusteaduse arengu seisukohalt olulisi küsimusi.  

Ajakirja Eesti Õde on toimetanud:

1996–1999 – Ilme Aro

1999–2000 – Tatjana Oolo

2001– Mait Lepik

2002–2003 – Anu Ruusmann

2004–2005 kevad – Tiina Tõemets

2005–2019 – Tatjana Oolo

2020– … – PR Partner (Jaanika Palm, Karoli Noor, Ilona Leib, Marin Soomets)

Aastatel 1996–2012 ilmus ajakiri kolm kuni viis korda aastas, 2013.–2017. aastal ilmus ajakiri kaks korda aastas. Alates 2018. aastast ilmub ajakiri Eesti Õde neli korda aastas.

Eesti Õe eelkäija oli infoleht **Õe Sõna**, mis ilmus 1991–1995. Ajaleht valgustas õdede, velskrite, ämmaemandate, laborantide tööalaseid muresid ja rõõme. Lehe nime autor oli Pärnu õde Margit Seppik ja toimetaja oli õde Malle Laursoo.
## Viited

## Välislingid
*Ajakirjast Eesti Õdede Liidu kodulehel
*
Eesti ulukid

**"Eesti ulukid"** on aastast 1982 ilmuv jahindus, mis keskendub ulukitele. Väljaannet annab välja Eesti Terioloogia Selts. Väljaanne ilmub ebaregulaarselt. 1988 ilmus viies köide ja 1998 kuues köide. Alates seitsmendast köitest ilmuvad väljaanded eripealkirjadega.

## Viited

## Välislingid
*
Heuningvlei

**Heuningvlei** on asula Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas.

Lõuna-Aafrika Vabariigi 2011. aasta rahvaloenduse andmetel oli Heuningvlei elanikest mustanahalisi aafriklasi 98,83%, India või Aasia päritolu inimesi 0,60%, värvilisi 0,26%, valgeid 0,19% ja teisi 0,08%. Tsvana keelt pidas emakeeleks 92,77% inimesi, ndebele keelt 2,33%, inglise keelt 1,58%, suulu keelt 0,94% ja afrikaani keelt 0,49%.

## Viited
Mente et Manu (ajakiri)

**Mente et Manu** on Tallinna Tehnikaülikooli ajakiri.

Tallinna Tehnikaülikooli oma väljaanne ilmub 1949. aastast. 1989. aastani kandis see nime *Tallinna Polütehnik*. Aastatel 1989–2000 kandis nime *Tehnikaülikool*. 2000. aastast kannab nime **Mente et Manu**.

## Viited

## Välislingid
*Väljaandest Tallinna Tehnikaülikooli kodulehel
*
Tehnikaülikool

**Tehnikaülikool** (vananenud kirjanduses *tehniline ülikool*) on ülikool, mis on keskendunud tehnikateaduste õpetamisele.

## Tehnikaülikoole
*Helsingi tehnikaülikool
*Riia tehnikaülikool
*Tallinna tehnikaülikool
*Varssavi tehnikaülikool
*Rahvuslik Uurimis-Tehnoloogiaülikool MISiS
*Taani tehnikaülikool

## Vaata ka
*tehnikainstituut
Agapitus (Gumenjuk)

**Agapitus** (ukraina keeles Агапіт; kodanikunimega Павло Зіновійович Гуменюк *Pavlo Zinovjovõtš Gumenjuk*; sündinud 23. mail 1980 Novosilkas Pidvolotšõskõi rajoonis Ternopili oblastis) on Ukraina Õigeusu Kiriku Võšgorodi ülempiiskop ja Püha Miikaeli Kuldsete Kuplitega kloostri ülem.

## Vaata ka
*Ukraina Õigeusu Kiriku piiskop
Charmides (dialoog)

"**Charmides**" on antiikfilosoof Platoni dialoogi vormis filosoofiline teos.

"Charmideses" jutustab Potedaia lahingust naasnud Sokrates, kuidas ta hiljuti Taurease palestra juures Kritiasega vesteldes kuulis nooruk Charmidesest. Nad tutvusid ja Sokrates alustas Charmidesega vestlust mõõdukuse (*[[sophrosyne]]*) üle. Charmides esitas mitu mõõdukuse definitsiooni, määratledes seda algselt teatava vaikse olemisena, seejärel aga tagasihoidlikkusena. Kui Sokrates mõlemad määratlused kummutas, väitis Charmides, et mõõdukus on oma asjade ajamine, olles eeldatavasti kuulnud seda määratlust Kritiaselt. Seejärel pakkus Kritias välja, et mõõdukus on enese tundmine.

Nagu Platoni varasematele dialoogidele üldiselt omane, nii jääb ka selles dialoogis lahendus leidmata ja mõõdukus määratlemata.

Dialoog on eesti keeles ilmunud aastal 1987 ja hiljem Platoni kogutud teostes aastal 2003.

## Välislingid
* Charmidese dialoog eesti keeles
* Charmidese dialoog inglise keeles
Tomáš Tatar

**Tomáš Tatar** (sündinud 1. detsembril 1990 Ilavas) on Slovakkia jäähokimängija, kes mängib NHL-i klubis New Jersey Devils ründajana vasakäärel.

Ta alustas karjääri Slovakkia klubis HKm Zvolen.

2009. aastal valis Detroit Red Wings ta NHL-i ''draft''is 60. valikuna. Seejärel suundus ta mängima Põhja-Ameerikasse, mängides neli esimest hooaega põhiliselt Red Wingsi noorteklubi Grand Rapids Griffinsi rivistuses AHL-is. Debüüdi NHL-is tegi ta Red Wingsi meeskonnas 31. detsembril 2010 mängus New York Islandersi vastu ja lõi selles mängus ka oma esimese värava. 2013. aastal tuli ta Grand Rapids Griffinsiga AHL-i võitjaks. Alates hooajast 2013–14 kuulus ta Red Wingsi põhikoosseisu.

2018. aasta veebruaris liitus ta Vegas Golden Knightsiga, kus mängis hooaja lõpuni. Aastatel 2018–2021 mängis ta Montreal Canadiensis. 2021. aasta augustis sõlmis ta kaheaastase lepingu New Jersey Devilsiga.

Slovakkia jäähokikoondise koosseisus võitis ta 2012. aasta maailmameistrivõistlustelt hõbemedali. Ta kuulus Slovakkia koondisse ka 2014. aasta taliolümpiamängudel.

## Viited

## Välislingid
* Tomáš Tatar NHL.com lehel
* Tomáš Tatar hockeydb.com lehel
Tartu Tudeng

**Tartu Tudeng** on 2005-2014 ilmunud Tartu ülikooli üliõpilasesinduse kuukiri. Ajakirja peatoimetaja oli Piia Puuraid. Ajakiri ilmus kaheksa korda aastas.

2005-2007 oli see Tartu ülikooli ja Eesti Maaülikooli üliõpilasesinduse ühisleht.

## Viited

## Välislingid
*
Laches

"**Laches**" on antiikfilosoof Platoni dialoogi vormis filosoofiline teos.

"Lacheses" pöörduvad Lysimachos ja Melesias kahe väepealiku, Lachese ja Nikiase poole, küsides neilt nõu, kas nende pojad peaksid õppima turvises võitlemise kunsti või ei. Nikias peab seda vajalikuks, spartalasi eeskujuks pidav Laches leiab aga, et seda ei peaks õpetama. Seejärel pöörduvad nad Sokratese poole, paludes, et ta oleks vahekohtunikuks.

Sokrates leiab, et kuna erinevused arvamustes on tingitud vapruse küsimusest, siis tuleks enne otsuse langetamist määratleda, mis on vaprus. Laches vastab, et vaprus on see, kui sõdur jääb lahingus paigale ja võitleb, Sokrates leiab aga, et see definitsioon on liiga spetsiifiline. Seejärel pakub Laches välja, et vaprus on teatav visa enesele kindlaksjäämine, ent Sokrates laidab ka seda definitsiooni, öeldes, et vahel on vapram lahingust taanduda, ja Laches nõustub sellega. Seejärel tunnistab kindral, et ei suuda vaprust määratleda.

Nüüd küsib Sokrates abi Nikiaselt, kes arvab, et vaprus on teadmine tulevaste lootuste ja ohtude kohta, millest tulenevalt omistab ta vapruse üksnes täiskasvanud inimestele. Sokrates leiab seevastu, et tulevaste asjade teadmiseks peab see sisaldama ka teadmisi olnu ja oleva kohta, määratledes seega mitte vaprust, vaid kogu vooruslikkust, millest vaprus moodustab vaid ühe osa.

Nagu Platoni varasematele dialoogidele üldiselt omane, nii jääb ka selles dialoogis lahendus leidmata ja vaprus määratlemata.

## Välislingid
* Lachese dialoog inglise keeles
Dobczyce

**Dobczyce** on linn Poolas Väike-Poola vojevoodkonnas Myślenice maakonnas, Dobczyce valla halduskeskus. Dobczyce asub Krakówi kesklinnast umbes 23 km lõunakagus.

Läbi Dobczyce voolab Raba jõgi. Linn asub aastatel 1985–1987 rajatud tehisliku Dobczyce järve ääres.

Tõenäoliselt sai Dobczyce linnaõigused 1310. aasta paiku, esimesed kirjalikud ürikud selle kohta on aastast 1340. aastast.

Linnas asub 14. sajandil rajatud Dobczyce kindlus.

## Galerii

Widok_na_Dobczyce_z_baszty_mur%C3%B3w_obronnych.jpg
Dobczyce, Rynek (4).jpg
Dobczyce003.jpg
Dobczyce tama A.jpg


## Viited
Proszowice

**Proszowice** on linn Poolas Väike-Poola vojevoodkonnas, Proszowice maakonna ja Proszowice valla halduskeskus.

Proszowice asub Krakówist umbes 25 km kirdes.

Proszowicet on ürikutes esmamainitud 1222. aastal, linnaõigused sai 1358. aastal.

Kolmanda Poola jagamise tagajärjel läks Proszowice 1795. aastal Habsburgide Austria keisririigis võimu alla. 1809. aastast oli linn Varssavi hertsogiriigi koosseisus. Neljanda Poola jagamise tulemusel läks Proszowice 1815. aastal Venemaa Keisririigiga personaalunioonis olnud Kongressi-Poola koosseisu. 

Proszowice kaotas linnaõigused 1869. aastal, kuid sai need tagasi 1923. aastal. Maakonnakeskuseks sai 1999. aastal.

## Galerii

Proszowice_-_Rynek_(17.VIII.2007).JPG
Proszowice - kościół parafialny (8.06.2014).JPG
Proszowice - tzw. Mały Rynek (14.VIII.2008).JPG
Proszowice-ul. 3 Maja (17.VIII.2007).JPG
Proszowice - Rynek, pomnik T. Kościuszki (10.XI.2007).JPG


## Viited
Euthyphron

**"Euthyphron"** on antiikfilosoof Platoni dialoogi vormis filosoofiline teos.

"Euthyphronis" kohtuvad Euthyphron ja Sokrates kohtumaja lähistel (aastal 399 eKr). Sokratesel on käsil kohtuasi ja ta kuuleb, et Euthyphron kaebas kohtusse oma isa, kuna see jättis inimese tapnud orja hooletusse, nii et see suri. See kohtuasi tekitab Sokrateses hämmingu, ja nii kostab ta irooniliselt, et Euthyphronil on ilmselt hea arusaam sellest, mis on vaga ja õiglane ja mis mitte. Nii palub ta, et see tedagi nendes küsimustes valgustaks, eriti kuna teda ennast vagaduse puudumises süüdistatakse.

Euthyphron märgib, et süüdistused Sokratese vastu on põhjendatud, ent Sokrates viib vestluse tagasi sellele rajale, et tal on kohtuasjas abi vaja ja nii oleks hea, kui Euthyphron annaks talle vagaduse määratluse. See väidab, et vagadus on just see, mida ta parajasti teeb (käib oma isaga kohut). Sokrates nõuab siiski, et Euthyphron annaks talle vagaduse universaalse määratluse. Nüüd määratleb Euthyphron vagadust kui teguviisi, mis on jumalatele meelepärane. Selle määratluse kiidab Sokrates näiliselt heaks, kuid märgib, et ka jumalate vahel on vastuolusid. Seega võib teguviis olla mõnele jumalale meelepärane ja mõnele mitte, olles nii korraga vaga ja mittevaga.

Nüüd muudab Euthyphron oma määratlust, nii et vagadus oleks teguviis, mis oleks kõigile jumalatele meelepärane, mittevaga aga see, mis on kõigi jumalate jaoks mittemeelepärane. Sokrates esitab selle peale Euthyphroni dilemma nimetuse all tuntud probleemi: kas taolised teod on vagad just seetõttu, et need on jumalatele meelepärased, või on need, vastupidi, jumalatele meelepärased, kuna need on vagad. Sokrates toob mitu näidet, et tõestada teise variandi õigsust, ja Euthyphron nõustub sellega, et vagadus on jumalatele meelepärane, kuna see on juba oma olemuselt vaga.

Seejärel pakub Sokrates välja omapoolse definitsiooni, et vagad teod on õiglased teod. Seejärel möönab ta, et on olemas õiglaseid tegusid, mis pole vagad ja et ta ei tea, kuidas vagasid tegusid teistest õiglastest tegudest eristada. Euthyphron pakub nüüd välja, et vagadus on jumalate eest hoolitsemise kunst. Sokrates nendib, et igal kunstil on oma tulem ja küsib nüüd, mis on vagaduse tulem, mis taandab selle definitsiooni Euthyphroni eelmisele katsele vagadust määratleda.

Euthyphroni viies definitsioon määratleb vagadust ohverdamise ja palvetamise kunstina. Sokrates jõuab teist küsitledes järeldusele, et tegemist on omalaadi kauplemisega, ent ta ei suuda mõista, mida jumalad sellest võidavad. Ka nüüd taandub küsimus sellele, et nii palved kui ohvrid on asjad, mis jumalatele meeldivad, mis ei anna ikkagi vagaduse üldist määratlust. Seejärel Euthyphron lahkub, väites, et tal on kiire.

Nagu Platoni varasematele dialoogidele üldiselt omane, nii jääb ka selles dialoogis lahendus leidmata ja vagadus määratlemata.

Dialoog on eesti keeles ilmunud 1996. aastal ja hiljem Platoni kogutud teostes 2003. aastal.

## Välislingid
* Euthyphroni dialoog eesti keeles
* Euthyphroni dialoog inglise keeles
Kati keel

**Kati keel** (varem ka *bašgali keel*) on Afganistanis ja Pakistanis räägitav Nuristani keel.

Kõnelejate arv on umbes 135 000, neist 7000 Pakistanis.

## Viited
Ioasaf (Šõbajev)

**Ioasaf** (ukraina keeles Іоасаф; kodanikunimega Валентин Володимирович Шибаєв *Valentõn Volodõmõrovõtš Šõbajev*; sündinud 2. jaanuaril 1954 Maslova Pristani külas Šebekino rajoonis Belgorodi oblastis Vene NFSV-s) on endine Ukraina Õigeusu Kiriku Bilgorodi ja Obojani metropoliit.

## Teenistus vaimulikuna
### Ukraina Õigeusu Kirikus
Osales 20. juunil 2019 Filaret (Denõssenko) algatusel Kiievi Püha Vladimiri katedraali kokku kutsutud likvideeritud KPUÕK kohalikul kirikukogul, mis kuulutas KPUÕK laialisaatmise tühiseks ja KPUÕK sisuliselt taastatuks. Peale Filareti ja Ioasafi osales piiskoppidest kirikukogul veel piiskop Peetrus (Moskaljov). 24. juunil 2019 kokku tulnud Ukraina Õigeusu Kiriku Püha Sinod otsustas Ioasafi ja Peetruse UÕK piiskoppide seast välja arvata.

## Viited
Hilarion (Protsõk)

**Hilarion** (ukraina keeles Іларіон; kodanikunimega Руслан Іванович Процик *Ruslan Ivanovõtš Protsõk*; sündinud 8. novembril 1980 Zubretsi külas Butšatskõi rajoonis Ternopili oblastis Ukraina NSV-s) on Ukraina Õigeusu Kiriku Rivne ja Ostrogi ülempiiskop.

## Teenistus vaimulikuna
Kui UÕK eestseisja Epifanius asus 2019. aasta veebruaris ise juhtima UÕK välissuhete osakonda, nimetas ta 6. märtsil 2019 enda asetäitjateks ülempiiskop Hilarioni ning Tšernigivi ja Nižõni ülempiiskopi Eustratiuse.

## Vaata ka
*Ukraina Õigeusu Kiriku piiskop

## Viited
Horvaatia äärmuspunktid

**Horvaatia äärmuspunktid** on geograafilised punktid, mis on Horvaatiale kuuluval alal kõige äärmised punktid põhjas, lõunas, idas ja läänes.

## Äärmuspunktid

* Põhjapoolseim punkt: Sveti Martin na Muri (asub Međimurje maakonnas) - 46 ° 33′18 ″ N 16 ° 22′08 ″ E
* Lõunapoolseim punkt: 

# Galijula saareke Aadria mere Palagruža saarestikus (administratiivselt kuulub Komiža linna Visi saarele ja asub Split-Dalmatia maakonnas) - 42 ° 22′40 ″ N 16 ° 20′19 ″ E
# Mandriosas: Vitaljina küla Oštra neemes asuval Prevlaka poolsaarel (asub Cavtati vallas Dubrovniki-Neretva maakonnas) - 42 ° 23′32 ″ N 18 ° 31′52 ″ E

* Idapoolseim punkt: Iloki linn (asub Vukovari-Srijemi maakonnas) - 45 ° 11′45 ″ N 19 ° 26′50 ″ E
* Läänepoolseim punkt: Bašanija asula Lako lahes (asub Umagi linnas Istra maakonnas) - 45 ° 29′13 ″ N 13 ° 29′30 ″ E

## Kõige kõrgeim ja madalaim punkt

* Kõrgeim punkt: Dinara, 1,831&nbsp;m (6,007 jalga) 
* Madalaim punkt: Aadria meri, 0&nbsp;m
Pua Magasiva

**Pua Magasiva** (10. august 1980 Apia, Samoa – 11. mai 2019 Wellington, Uus-Meremaa) oli Samoa päritolu Uus-Meremaa filminäitleja.

## Viited
Skiemonysi vald

**Skiemonysi vald** (leedu keeles *Skiemonių seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 142&nbsp;km². 2011. aasta seisuga elas seal 1182 inimest. Valla keskus on Skiemonysi alev, kus aastal 2011 oli 38 elanikku. Vallamaja asub aadressil Kavarsko g. 7 Vallavanem on Stasys Steponėnas.

Lisaks küladele on vallas ka mõned huutorid

## Viited
Tartu noore kunsti oksjon

**Tartu noore kunsti oksjon** on Eesti kunstioksjon, kus müüakse ja tutvustatakse noorte kunstnike töösid. Oksjon toimub Tartu Loomemajanduskeskuse eestvedamisel.

Oksjon toimub alates 2009 igal kevadel ja sügisel.

## Viited

## Välislingid
*Koduleht
Joe Pavelski

**Joseph James Pavelski** (sündinud 11. juulil 1984 Ploveris Wisconsini osariigis) on USA jäähokimängija, kes mängib ründajana NHL-i klubis Dallas Stars.

2003. aastal valis San Jose Sharks ta NHL-i ''draft''is 205. valikuna. Enne karjääri NHL-is mängis ta United States Hockey League'i klubis Waterloo Black Hawks ja Wisconsini Ülikooli meeskonnas.

NHL-is tegi ta Sharksi meeskonnas debüüdi 2006–07 ning lõi oma esimeses mängus ka kohe värava.

Hooaja 2012–13 esimeses pooles toimunud NHL-i tööseisaku ajal mängis Pavelski KHL-i klubis Minski Dinamo.

Hooajal 2015–16 jõudis ta Sharksiga Stanley karika finaali, kus kaotati Pittsburgh Penguinsile. Väljalangemismängudes oli Pavelski 14 väravaga NHL-i edukaim mängija.

Ta mängis Sharksis aastatel 2006–2019 kokku 13 hooaega. Aastatel 2015–19 oli ta Sharksi kapten.

2019. aasta juulis sõlmis ta kolmeaastase lepingu Starsiga. Hooajal 2019–20 jõudis ta Stanley karika finaali Starsiga. Finaalis kaotati Tampa Bay Lightningile. Hooaja 2019–20 väljalangemismängudes lõi Pavelski 13 väravat ja oli Brayden Pointi järel paremuselt teine väravalööja.

2. mail 2023 lõi Pavelski Stanley karika teise vooru esimeses mängus neli väravat Seattle Krakeni vastu. 38 aasta ja 295 päeva vanuselt sai Pavelski kõige vanemaks, kes on Stanley karika väljalangemismängude ühes mängus neli väravat löönud. Samas oli see Stanley karika väljalangemismängude ajaloos neljas kord, kui kaotava võistkonna üks mängija on löönud neli väravat (Stars kaotas lisaajal Krakenile 4:5).

Aastatel 2016, 2017, 2019 ja 2022 on ta valitud NHL-i tähtede mängule.

2010. aasta taliolümpiamängudel võitis Pavelski USA jäähokikoondisega hõbemedali.

## Viited

## Välislingid
*  Joe Pavelski NHL.com lehel
* Joe Pavelski hockeydb.com lehel
Tyler Bozak

**Tyler Bozak** (sündinud 19. märtsil 1986 Reginas Saskatchewanis) on Kanada jäähokimängija, kes mängib keskründajana NHL-i klubis St. Louis Blues.

Enne karjääri NHL-is mängis ta Denveri Ülikooli meeskonnas, British Columbia Hockey League'i klubides Victoria Salsa ja Victoria Grizzlies. Kuigi Bozak ei olnud NHL-i ''draft''is valituks osutunud, sõlmis ta 2009. aasta aprillis lepingu Toronto Maple Leafsiga. Debüüdi NHL-is tegi ta 2009. aasta oktoobris mängus Colorado Avalanche'i vastu. Uuest hooajast kuulus ta Leafsi põhikoosseisu. Kokku mängis ta Leafsis üheksa hooaega.

2018. aasta juulis sõlmis ta kolmeaastase lepingu Bluesiga.

## Viited

## Välislingid
* Tyler Bozak NHL.com lehel
* Tyler Bozak hockeydb.com lehel
Tartu Veevärk

**Tartu Veevärk** on aktsiaselts, mis tegeleb Tartu ja selle lähiümbruse elanikkonna joogivee varustamisega ja ühtlasi osutab kanalisatsiooni. Ettevõtte juhataja on Toomas Kapp.

Ettevõtte eelkäija oli Eesti NSV ajal tegutsenud ettevõte *Tartu Linna Veevarustuse ja Kanalisatsiooni Kontor*. 1990. aastate algul korraldati kontor ümber ASiks **Tartu Veevärk**.

## Viited

## Välislingid
*Koduleht
Tallinna jõulupuu

**Tallinna jõulupuu** on Tallinnas raekoja platsil igal aastal püstitatav jõulupuu; ühtlasi Eesti tähtsaim jõulupuu.

Arvatavasti püstitati Tallinnas jõulupuu juba enne 1441. aastat. Seetõttu võib Tallinna jõulupuu traditsioon olla maailma kõige vanem.

Jõulupuu ümber peetakse Tallinna jõuluturgu.

## Vaata ka
*Rakvere jõulupuu

## Viited
UNESCO maailmapärand Horvaatias

**[[Horvaatia]]** alal on **[[UNESCO maailmapärandi nimistu]]s** 10 objekti ja 15 objekti kandidaati.

Nimistusse on kantud:
*kaheksa kultuuripärandi objekti:
**1979 Spliti ajalooline kompleks koos Diocletianuse paleega
**1979, 1994 Dubrovniki vanalinn
**1997 Trogiri ajalooline linn
**1997 Euphrasiuse basiilika ja piiskoplik kompleks Poreči ajaloolises keskuses
**2000 Šibeniki Püha Jaakobi peakirik
**2008 Stari Gradi tasandik
**2016 Keskaegsete hauakividega (''stećakid'') kalmistud. Ühispärand Bosnia ja Hertsegoviina, Serbia ja Tšernogooriaga
**2017 Veneetsia kaitseehitised 16-17. sajandil. ''Stato da Terra'' – läänepoolne ''Stato da Mar''. Ühispärand Itaalia ja Tšernogooriaga
*kaks looduspärandi objekti:
**1979, 2000 Plitvice järvede rahvuspark
**2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bosnia ja Hertsegoviina, Bulgaaria, Hispaania, Itaalia, Põhja-Makedoonia, Poola, Prantsusmaa, Rumeenia, Saksamaa, Slovakkia, Sloveenia, Šveitsi, Tšehhi ja Ukrainaga
*nimistusse kandideerib alates 2005. aastast veel 15 objekti

## Viited

## Välislingid
*UNESCO maailmapärand Horvaatias. UNESCO maailmapärandi koduleht. Inglise keeles
Ryan O'Reilly

**Ryan O'Reilly** (sündinud 7. veebruaril 1991 Clintonis Ontario provintsis) on Kanada jäähokimängija, kes mängib keskründajana NHL-i klubis St. Louis Blues.

2009. aastal valis Colorado Avalanche ta NHL-i ''draft''is 33. valikuna. Enne karjääri NHL-is mängis ta Ontario Hockey League'i klubis Erie Otters.

Hooajal 2009–10 sai ta Avalanche'i ajaloo kõige noorimaks mängijaks, kes on põhihooajal mänginud. Oma esimese värava lõi ta NHL-is 15. oktoobril 2009 mängus Montreal Canadiensi vastu. Debüüthooajal jäi tema arvele kaheksa väravat ja 18 väravasöötu. Avalanche'is mängis ta kokku kuus hooaega. 2014. aastal pälvis ta Lady Byng Memorial Trophy.

2015. aastal liitus ta Buffalo Sabresiga. Ta mängis Sabresis kolm hooaega, kuid ei jõudnud sel ajal klubiga kordagi väljalangemismängudele.

Aastatel 2018–2013 mängis ta St. Louis Bluesis. 2019. aastal tuli ta Bluesiga Stanley karika võitjaks. O'Reilly pälvis väljalangemismängude kõige väärtuslikumale mängijale antava auhinna Conn Smythe Trophy. 2019. aasta Stanley karika finaalseerias sai ta alates 1985. aastast pärast Wayne Gretzkyt esimeseks mängijaks, kes on visanud värava finaalseeria neljas mängus järjest.

Kuna oli hooaja 2022/23 teises pooles oli suuresti tõenäoline, et Blues on väljalangemismängudest eemale jäämas, kaubeldi O'Reilly 2023. aasta veebruaris Toronto Maple Leafsi.

Aastatel 2016, 2019 ja 2020 on ta osalenud NHL-i tähtede mängul.

Aastatel 2015 ja 2016 on ta Kanada jäähokikoondise koosseisus tulnud maailmameistriks.

## Viited

## Välislingid
* Ryan O'Reilly NHL.com lehel
* Ryan O'Reilly hockeydb.com lehel
Sułkowice

**Sułkowice** on linn Poolas Väike-Poola vojevoodkonnas Myślenice maakonnas, Sułkowice valla halduskeskus.

Sułkowice asub Krakówist ligikaudu 25 km lõunaedelas.

Sułkowicet on ürikutes esimest korda mainitud 1136. aastal, linnaõigused sai 1969. aastal.

## Galerii

Sulkowice VI 2009 a.jpg
1 Maja St. in Sułkowice.jpg
Sułkowice 3BMa1.jpg


## Viited
Tallinna ettevõtlusauhinnad

**Tallinna ettevõtlusauhinnad** on ettevõtlus, kus tunnustatakse Tallinna ettevõtjaid. Konkurss toimub Tallinna ettevõtluspäeva raames.

## Kategooriad
*Arendusprojekt
*Koostööprojekt
*Särav startija
*Turismitegu
*Töökohtade looja
*Vastutustundlik ettevõtja
*Ökouuendus.

## Viited

## Välislingid
*Konkursist Tallinna ettevõtluspäeva kodulehel
Andrej Sekera

**Andrej Sekera** (sündinud 8. juunil 1986 Bojnices) on Slovakkia jäähokimängija, kes mängib kaitsjana NHL-i klubis Dallas Stars.

Ta alustas karjääri Slovakkia klubis HK Dukla Trenčín. 2004. aastal valiti ta NHL-i ''draft''is Buffalo Sabresi poolt 71. valikuna. Hooajal 2004–05 suundus ta mängima Põhja-Ameerikasse, kuuludes kaks esimest hooaega Ontario Hockey League'i (OHL) klubi Owen Sound Attacki rivistusse. Hooajal 2005–06 pälvis ta OHL-i parimale kaitsjale antava Max Kaminsky Trophy. Debüüdi NHL-is tegi ta Sabresi meeskonnas hooajal 2006–07, kuid mängis põhiosa hooajast American Hockey League'i klubis Rochester Americans. 28. novembril 2007 lõi ta mängus St. Louis Bluesi vastu oma esimese värava NHL-is ning kuulus alates sellest hooajast regulaarselt Sabresi meeskonda.

Aastatel 2013–2015 mängis ta kahel hooajal Carolina Hurricanesis ja osa hooaja 2014–15 teisest poolest Los Angeles Kingsis.

2015. aasta juulis sõlmis Sekera kuueaastase lepingu Edmonton Oilersiga. 2019. aasta juulis siirdus ta Starsi.

2012. aasta maailmameistrivõistlustel võitis ta Slovakkia jäähokikoondise koosseisus hõbemedali.

## Viited

## Välislingid
* Andrej Sekera hockeydb.com lehel
Silmutorbik

**Silmutorbik** (ka **silmumõrd**) oli kuusekoorest või männipeergudest koonusjas püünis silmude püüdmiseks.

## Silmutorbiku ehitus
Silmutorbik oli kuni 60&nbsp;cm pikkune, tema pujus ligikaudu 20&nbsp;cm suuavaga. Pujus ja suuäär olid tehtud kasetohust, otsaava oli suletud õlgedega. Püügil seoti 50–60 torbikut tagumist otsa pidi lühikeste nööride abil ligikaudu poolemeetriste vahedega ühise selgnööri külge, mis oli varustatud raskuste ja ujukitega. Mõrd lasti vette suuavaga pärivoolu. Silmude kättesaamiseks piisas hiljem otsaava prundi äravõtmisest. Kui silmu oli palju, tuli nende välja võtmiseks mõnikord mõrd purustada.

## Kasutuskohad
Silmutorbikud olid Eestis kasutusel vaid Narva jõel. Samalaadseid peergudest silmumõrdu kasutati ka Ingeris ja Onega jõel, samuti Soomes ja Rootsis.

## Tänapäev
Silmutorbik on kehtivas kalapüügieeskirjas defineeritud kui kooniline, kuni 30&nbsp;cm suu läbimõõduga juhtaiata ja tiibadeta püünis.

Silmumõrd on sama eeskirja järgi juhtaia ja tiibadeta püünis, mille suu on kuni 0,5&nbsp;m kõrge ja kuni 1&nbsp;m lai ning pujuse diameeter on kuni 5&nbsp;cm.

## Vaata ka
*mõrd
*rüsa 
*noot
*sääs

## Viited

## Välislingid
*Silmumõrd, Eesti Rahva Muuseum
*Lõkspüünised
Skiemonysi küla

**Skiemonys**  on küla Leedus Anykščiai rajoonis Skiemonysi vallas. Skiemonys on 2011. aasta seisuga rahvaarvult valla suurim asula. 

Küla asub Skiemonysi alevist läänes, seal töötab Skiemonysi põhikool.

## Elanikkond


* 172 (1987)
* 205 (2001)

* 217 (2011)


## Viited
Erik Černák

**Erik Černák** (sündinud 28. mail 1997 Košices) on Slovakkia jäähokimängija, kes mängib kaitsjana NHL-i klubis Tampa Bay Lightning.

Ta alustas klubikarjääri Slovakkia kõrgliiga klubis HC Košice. 2015. aastal valiti ta NHL-i ''draft''is Los Angeles Kingsi poolt 43. valikuna. Hooajal 2015–16 suundus ta mängima Põhja-Ameerikasse, liitudes Ontario Hockey League'i klubisse Erie Otters.

2017. aasta veebruaris liitus Černák Tampa Bay Lightninguga. Hooajal 2017–18 mängis ta veel ainult Lightningu noorteklubi Syracuse Crunchi rivistuses American Hockey League'is. Debüüdi NHL-is tegi ta 13. novembril 2018 mängus Buffalo Sabresi vastu. Esimese värava lõi ta liigas 2. veebruaril 2019 mängus New York Rangersi vastu.

Ta on kuulunud Slovakkia jäähokikoondisse 2019. aasta maailmameistrivõistlustel.

## Välislingid
* Erik Černák hockeydb.com lehel
Aknystose mõis

**Aknystose mõis** (leedu *Aknystų dvaras*) on endine mõis Leedus Anykščiai rajoonis Debeikiai vallas Aknystose külas. Mõisakompleks on muinsuskaitse all, kaitstava ala pindala on 15,55 ha.

Aknystose mõisa on esmamainitud 1548. aastal, mil Zygmunt II August andis selle Smolenskist pärit Jurijus Kopčiuse valdusse. 1676. aastal oli selle omanik Kazimieras Kopčius. Mõisakompleks koosnes toona eluhoonest, kolmest küünist ja majandushoonest. 1703. aastal ostsid selle Jelenskised.

Aastal 1807 oli mõisa omanik Romualdas Jelenskis, kes lasi rajada nii peahoone kui ka pargi. Mõisa omanik Anatolijus Jelenskis osales jaanuariülestõusus, mistõttu mõis konfiskeeriti. Mõis läks Massalskite valdusse, ent aastal 1875 pidid nad kohtuotsuse põhjal selle tagastama omaniku lesele Sabina Jelenskienėle. Aastal 1900 püstitati sealne suitsutamiskoda. Säilinud on veel T-tähe kujuline rehi, mille keskosa püstitati aastal 1817, tiivad aga aastal 1910. Aastal 1911 kuulusid kompleksi peahoone, sigala, jääkelder, lindla, tall, ait, suitsutuskoda, rehealune, aednikumaja, sepikoda, ait, teenijatemaja, mõisatööliste elamu ja mõisatööliste sigala.

Aastal 1928 tükeldati mõisa maad väiksemateks valdusteks, mõisasüda jäi aga Jelenskiste valdusse. Viimane mõisa omanik oli Sofija Emilija Jelenskaite, kellelt see võõrandati aastal 1940. Tema eestvedamisel asutati Aknystosesse kool. Teise maailmasõja järel paiknes mõisas kohaliku sovhoosi kontor, aastast 1959 aga vanadekodu. Aastal 1962 püstitati vanadekodu tarbeks mõisa juurde uus korpus. Tänapäeval tegutseb seal rajooni sotsiaalmaja.

Aknystų dvaras, arklidžių pastatas.JPG|Tall
Aknystų dvaras, rūkykla.JPG|Suitsutuskoda
Aknystų dvaras, tvenkinys.JPG|Park


## Viited
Agne Nelk

**Agne Nelk** (sündinud 8. juulil 1978) on eesti filmikriitik ja kineast.

Ta lõpetas Rakvere Gümnaasiumi ja õppis 1996–2000 Tallinna Pedagoogikaülikoolis telerežiid ning seejärel filmikunsti. Aastail 2001–2002 õppis ta Itaalias Bari ülikoolis filmiajalugu ja semiootikat. Ta on tegelenud animafilmi keele uurimisega.

## Teoseid
*Film "Lotmani maailm" (2008).
Tuchów

**Tuchów** on linn Poolas Väike-Poola vojevoodkonnas Tarnówi maakonnas, Tuchówi valla halduskeskus. Tuchów asub Tarnówist umbes 14 km lõunakagus.

Tuchówit on ürikutes esmamainitud 1105. aastal, Magdeburgi linnaõigused sai 1340. aastal. Tuchów kaotas linnaõigused 1896. aastal, kuid sai need tagasi 1934. aastal.

## Galerii

Tuchów kościół (4).JPG
Tuchow Sokol 2.jpg
Redemptorist monastery in Tuchów 06.jpg
Tuchów rynek.JPG


## Viited
Selgnöör

**Selgnöör** (ka **emanöör**, merel **selis**) oli jäme kahekordne kanepist või linast nöör, mida kasutati kalapüügil ridaõngede osana. Selle tänapäevane nimetus on ka **pealiin**.

Enne vettelaskmist seoti peenikeste lipsude ülemised otsad selgnööri külge 1–3-meetriste vahedega, mis keriti seejärel lauatükile. Konksudeks olid valgevaskõnged. Vettelaskmisel seoti konksud järjest õngenööride külge ning varustati pärast sõlmimist elussöödaga.  

Selgnööril oli iga õngenööri kohta üks tohust rull ujukiks ja iga viie õnge kohta üks kivinöör ehk kammits. Kivinöörid olid õngenööridest pikemad ning see pikkuste vahe määras õngede kauguse põhjast. Õngerea alguses ja lõpus paigaldati üks ankrukivi veepinnal hõljuva märgiga, mille nimetus oli kupp, Peipsi järvel ka **agur** või *lipp*. 

## Vaata ka
*õngejada

## Viited
Chełmek

**Chełmek** on linn Poolas Väike-Poola vojevoodkonnas Oświęcimi maakonnas, Chełmeki valla halduskeskus. Chełmek asub Oświęcimist umbes 8 km põhjas.

Chełmekit on ürikutes esmamainitud 1595. aastal. Linnaõigused sai Chełmek 1969. aastal.

1931. aastal rajati Chełmekisse jalatsivabrik. Linn on jalatsitööstuse keskus.

## Viited
Greeni funktsioon

**Greeni funktsioon** on matemaatikas mittehomogeense lineaarse diferentsiaaloperaatori impulsskaja, mis on defineeritud piirkonnas koos määratud alg- ja rajatingimustega.

Kui *L* on lineaarne diferentsiaaloperaator, siis
* Greeni funktsioon on lahend võrrandile *Ly = δ*, kus *δ* on Diraci deltafunktsioon;
* lahend algväärtusülesandele *Ly = f* on konvolutsioon *(G * f)*, kus *G* on Greeni funktsioon.

## Vaata ka

* Fundamentaallahend
Bukowno

**Bukowno** on linn Poolas Väike-Poola vojevoodkonnas Olkuszi maakonnas. Bukowno asub Olkuszist umbes 9 km läänes, Krakówi kesklinnast ligikaudu 42 km loodes.

Praeguse Bukowno osa Starczynówi küla on ürikutes esmamainitud 1402. aastal. Linnaõigused sai Bukowno 1962. aastal.

Kuni 1962. aastani oli asula nimi Bukowno-Osiedle.

## Viited
Skiemonys

**Skiemonys** on alev Leedus Anykščiai rajoonis, Skiemonysi valla halduskeskus. Alev asub Lukna jõe ääres. Skiemonysist läänes asub Skiemonysi küla, kus asub Skiemonysi põhikool.

Alevis asuvad postkontor ja raamatukogu, vaatamisväärsuseks on sealne aastal 1884 valminud katoliku kirik.

## Ajalugu

Siemonyst on esmamainitud XV sajandil. 1500. aastal ehitati sinna esimene kirik või kabel. 1571. aastal sai asula alevi staatuse.

1677. aastal avati alevis klooster, mis suleti novembriülestõusu järel 1823. aastal. 1777. aastal avati seal kihelkonnakool. XVIII sajandi algul on kirjalikes allikates esmamainitud Maleckistele kuulunud Skiemonysi mõisa. Tsaariajal oli asula kohta kasutusel venekeelne nimekuju Скемяны. XX sajandi keskpaigani oli asula ametlik nimekuju **Skemonys**.

## Elanikkond


* 249 (1868)
* 450 (1900)
* 297 (1970)
* 215 (1982)

* 133 (1987)
* 92 (2001)
* 38 (2011)


Skiemonys, paštas.JPG|Postkontor
Skiemonys 29223, Lithuania - panoramio (10).jpg|Skiemonys
Skiemonys, malūnas.JPG|Endine veski
Skiemonių bažnyčia.JPG|Skiemonysi kirik
Skiemonių bažnyčia, varpinė.JPG|Kellatorn


## Viited

## Välislingid

*Alev Poola geograafilises sõnastikus
*Alev portaalis vietoves.Lt
UNESCO maailmapärand Albaanias

**[[Albaania]]** alal on **[[UNESCO maailmapärandi nimistu]]s** neli objekti ja ootenimistus neli objekti.

Nimistusse on kantud:
*kaks kultuuripärandi objekti:
**1992, 1999 Butrint
**2002, 2005 Berati ja Gjirokastëri ajalooline keskus
*üks looduspärandi objekt:
**2017 Karpaatide ja teiste Euroopa regioonide muistsed ja põlised pöögimetsad. Ühispärand Austria, Belgia, Bosnia ja Hertsegoviina, Bulgaaria, Hispaania, Horvaatia, Itaalia, Põhja-Makedoonia, Poola, Prantsusmaa, Rumeenia, Saksamaa, Slovakkia, Sloveenia, Šveitsi, Tšehhi ja Ukrainaga
*üks segapärandi objekt:
**2019 Ohridi piirkonna loodus- ja kultuuripärand. Ühispärand Põhja-Makedooniaga

Ootenimistus on neli objektiː
*kolm kultuuripärandi objekti:
**1996 "Alam-Selcë hauakambrid"
**1996 "Durrësi amfiteater"
**2017 "Bashtovë linnus"
*üks segapärandi objekt:
**2014 "Apollonia muinaslinn"

## Viited

## Välislingid
*UNESCO maailmapärand Albaanias. UNESCO maailmapärandi koduleht. Inglise keeles (vaadatud 2. mail 2023)
Miechów

**Miechów** on linn Poolas Väike-Poola vojevoodkonnas, Miechówi maakonna ja Miechówi valla halduskeskus. Miechów asub Krakówi kesklinnast umbes 33 km põhjas.

Linna läbib rahvusvaheline maantee E77.

Ürikutes on Miechówit esimest korda mainitud 1163. aastal, linnaõigused sai 1290. aastal.

## Galerii

Bazylika_Mniejsza_Grobu_Bo%C5%BCego_w_Miechowie_(5).jpg
Rynek w Miechowie (2).jpg
Rynek w Miechowie (6).jpg


## Viited
Raguvėlė mõis

**Raguvėlė mõis** (leedu *Raguvėlės dvaras*) on endine mõis Leedus Anykščiai rajoonis Troškūnai vallas Raguvėlė külas. Suurem osa mõisakompleksist asub Anykščiai rajoonis, ent kabel-mausoleum ja mõisa rahula jäävad Panevėžysi rajooni territooriumile. Mõisakompleks on aastast 1992 muinsuskaitse all, kaitstava ala pindala on 24,48 ha.

Raguvėlė mõisat on esmamainitud XVIII sajandi alguses. Samal sajandil rajati ka mõisa klassitsistlik häärber. Tõenäoliselt olid selle omanikeks varem, XVII sajandil Sokolovskid, hiljem aga Komarid. Kuna see kuulus pikka aega Komaritele, kutsutakse seda ka *Komarite mõisaks* (leedu *Komarų dvaras*).

Aastal 1796 rajati mõisa juurde Raguvėlė kirik ja selle kellatornid, mida loetakse samuti mõisakompleksi osaks. Kabel rajati mõisa juurde juba aastal 1784, ent see allus Troškūnai kloostrile. Aastal 1912 eraldas mõisa omanik Mykolas Komaras kirikule 16 tiinu maad, ent oma vaimulik sel puudus. Kirik kujunes kihelkonnakirikuks aastal 1924. Kirikuhoone on kolme lööviga ja nelinurkse apsiidiga klassitsistik hoone. Kirikuaeda ümbritseb puidust tara, mille postid on laotud tellistest. Kirikus asub Anykščiai rajooni vanim orel, mis pärineb aastast 1795.

Mõisakompleksi kuulub 19 hoonet, nende seas lisaks häärberile veel tõllakuur, kontorihoone, viinaköök, viinaladu, kaks aita, kaks sepikoda, kaks teenijatemaja, magasiait, saun, veski, tõutäkkude tall, tall, teenijate maja, rehi, aedniku maja, lehmalaud ja kabel-mausoleum. Mõisakompleksi kuulub ka üle Juosta jõe viiv rippsild; kompleksi kogupindala on ligi 20 hektarit. Osa hooneid seisab tühjalt, mõnda on rajatud aga eluasemed. Mausoleum rajati aastal 1849 Cesare Anichini projekti järgi ja restaureeriti aastal 1991.

Kool rajati mõisa juurde aastal 1907. Teise maailmasõja ajal hakkas kool tegutsema mõisa teenijatemajas, selle tarbeks eraldati ka kolm hektarit maad. Hiljem mõis võõrandati ja häärberis hakkas tegutsema mesinduskool, aastast 1975 aga kohalik põhikool. Aastal 1998 rajati kooli tarbeks uus hoone ja häärber tagastati Komarite pärijatele.

Raguvėlės_dvaras,_svirnas.JPG|Ait
Raguvėlės_dvaras,_oficina.JPG|Kontorihoone
Raguvėlės_dvaras,_kumetynas.JPG|Teenijatemaja
Raguvėlė,_dvaro_statiniai.JPG|Sild


## Viited
Saksa merevägi

**Saksa merevägi** (saksa keeles *Deutsche Marine*) on Bundeswehri (Saksamaa relvajõudude) merevägi.

## Ajalugu
Saksa merevägi asutati tänapäevasel kujul 1956. aastal. 

1990. aastaks oli Bundesmarine koosseisus umbes 36 000 inimest ja umbes 150 sõjalaeva, sealhulgas:
* 7 hävitajat;
* 13 fregatti;
* 6 korvetti;
* 23 allveelaeva;
* 40 raketikaatrit.

Suuremad külma sõja ajal kasutusel olnud sõjalaevad olid Lütjens-klassi hävitajad ja Hamburg-klassi hävitajad. 

1990. aastal liideti Bundesmarinega Ida-Saksamaa merevägi Volksmarine, mille kõiki laevu jm varustust küll ei võetud kasutusele. 

Pärast külma sõja lõppu vähendati Saksa mereväe koosseisu oluliselt.

## Laevad
Saksa merevägi koosneb ligikaudu 15 500 mehest, ligikaudu 60 sõjalaevast, 4 lennukist ja 40 helikopterist.

### Fregatid

* 4 F125 Baden-Württemberg klass
* 3 F124 Sachsen klass
* 4 F123 Brandenburg klass

### Korvetid

* 5 K130 Braunschweig klass

### Miinitõrjelaevad

* 10 (332) Frankenthal klass
* 2 (352) Ensdorf klass

### Allveelaev

* 6 U212A

### Abilaevad

* 3 (702) Berlin klass (Pakkuja)
* 2 (704) Rhön klass (Kütuse transportija)
* 6 (404) Elbe klass (pakkumine)
* 3 (423) Oste klass (Luurelaevad)
* 2 Rügen, Borkum  (Ookeanis liikuv päästepuksiir)
* 1 Planet klass (uurimislaev)
* 1 Gorch Fock klass (Purjetamise õppelaev)

Samuti on olemas sadamapuksiirid, mõõdistuskaatrid ja muud paadid.

## Lennuk
2 Lockheed P-3C Orion

2 Dornier Do 228 LM

18 NHIndustries NH90 NTH Sea Lion

22 Westland Sea Lynx Mk88A

Mereväe peastaap asub Rostockis.

## Vaata ka
*Balti laevastik
*Poola merevägi
*Ukraina merevägi

## Välislingid

* Koduleht
Surdegise Püha Vaimu klooster

**Surdegise Püha Vaimu klooster** (leedu keeles *Surdegio Šv. Dvasios vienuolynas*) on  endine õigeusu mungaklooster Leedus, mis asub Anykščiai rajoonis Troškūnai vallas Surdegise alevis.

Kloostri säilinud hooned ja kirik (praegu katoliku kirik) on aastast 2018 muinsuskaitse all.

## Ajalugu

 

Aastal 1510 lubas Surdegise maaomanik Bagdonas Staveckis Valevski-Levkovskitel sinna õigeusu kiriku ehitada.

Aastal 1530 pühitseti kirik koos kiriku juures voolava allikaga Jumalaemale, ühtlasi sai kirik omale Jumalaema kujutava ikooni. Selle kõrvale rajas Biržai kirikuvanem Aleksejus Feodorovičius Kolmainu kiriku, mis oli samuti õigeusu kirik. Aastal 1612 või 1625 alustati vana Jumalaema kiriku asemele uue kivihoone ehitamist. Hoone valmis aastal 1636. Aastal 1627 asutas sealse mõisa omanik Ana Staveckaja Surdegisse õigeusu mungakloostri.

Ana Staveckaja eraldas kloostrile ka maad. Kloostrile kuulus Anykščiais asuv veski ja aastast 1864 ka kalastusõigus  Rubikiai järvel (varem kuulus see Troškūnai bernardiinide kloostrile).

Hiljem finantseerisid kloostrit mitmed Ogińskite perekonda kuuluvad inimesed. Aastal 1721 annetas kloostrile sada rubla ka Peeter I.

R. Laukaitytė uurimuse kohaselt ei toonud erinevalt teistest aladest, mis Poola jagamisel Venemaaga liideti, võimuvahetus kaasa uute õigeusu kihelkonnakirikute rajamist. Õigeusu kiriku tegevus keskendus Leedu aladel olemasolevatele kloostritele Surdegises, Vievises, Kruonises ja Vilniuses. Kui aastal 1812 oli vaja lagunenud kiriku asemele uus ehitada, pidi seda finantseerima Riia õigeusu kogudus.

Klooster allus algul Kiievi metropoliitidele, aastast 1778 Minski piiskopkonnale, aastast 1778 Polotski piiskopkonnale ja aastast 1840 Leedu piiskopkonnale.

Aastal 1822 valmis kloostri külalismaja. Kloostri juures tegutses tsaariajal kohalik kool, mille kulud klooster ka kattis.

Aastal 1858 kuulus kloostrile 60,32 tiinu maad. Aastal 1880 jättis mõisnik Ivanas Balobuševičius oma testamendis kloostrile 48 tiinu maad Jukiškėse külas. Aastal 1889 sai klooster 70 hektarit maad Žemaičių Kalvarijas, lisaks sealsele kloostrile kuulunud hooned.

Aastal 1915 evakueeriti klooster sinodi otsusega sõja eest Moskvasse, kus see kaks aastat hiljem suleti. Sellest ajast peale on sealne õigeusu kirik hooletusse jäänud ja lagunenud; kadunud on ka sealne õigeusu kihelkond. Säilinud on teine õigeusu kirik, mis anti üle sealsele katoliku kogudusele. Alevi õigeusklikust minevikust on säilinud vaid aastal 1869 ehitatud kabel, kus asus koopia Surdegise Jumalaema ikoonist. Panevėžysi vene kultuuriseltsi eestvedamisel tehti kabel korda ja asetati sinna aastal 2012 ka ehtne Surdegise Jumalaema ikoon, mis sattus aastal 1936 Kaunase õigeusu koguduse kätte; ühtlasi tehti korda ka Surdegise vene kalmistu.

## Viited

## Välislingid
Kupp (kalandus)

**Kupp** (ka **agur**, **võrgutähis**) on võrgumärk, millega tähistatakse ridaõngede või merel võrgurivi algust ja lõppu.

Kuppe oli erinevaid: 30&nbsp;cm pikkune alt peenenev palgijupp; pikem kepp, millel oli keskosas samast või teisest puust paksend; läbi lauakese pistetud kepp. Kupu alumises osas oli ankruköis ankruga, ülemises osas puust oks, lipuke või mõni muu kergesti märgatav tähis.

## Tänapäev
Tänapäeval peavad võrgud olema tähistatud vastavalt kalapüügieeskirja nõuetele: sisemeres (kuni 4 miili rannast) ja sisevetes peab seisevpüünise (võrgujada, õngejada) avaveepoolsel tähisel olema kaks lippu, kaldapoolsel üks lipp. Kui võrgujada on rööbiti rannaga, siis selle vasemas otsas (veekogult kalda suunas vaadatuna) peab olema kahe lipuga ja paremas otsas ühe lipuga tähis. Lipud peavad olema suurusega vähemalt 20x30&nbsp;cm, punast või oranži värvi. 

## Viited

## Välislingid
*Võrgumärk, kupp, Muhu Muuseum
Aed & Interjöör

**Aed & Interjöör** on Eesti Päevalehe lisa, mis käsitleb aianduse ja interjööriga seotut.

Lisa ilmub aastast 2009. Nime **Aed & Interjöör** kannab see aastast 2013. Varem kandis see nimesid *Interjöör ja aed* ning *Aed ja Interjöör*.

## Viited

## Välislingid
*
Aru Pähe!

**Aru Pähe!** on Eestis välja antud Vabaerakonna häälekandja. Aastatel 2016–2018 ilmus leht füüsilisel kujul Tallinnas ja seda levitati koos ajalehtedega Postimees ja Õhtuleht. 2024. aasta seisuga on Aru Pähe! uudisteportaal, kus on ilmunud üksikud uudisteartiklid.

## Viited

## Välislingid
*Uudisteportaali koduleht
*
Gevin Niglas

**Gevin Niglas** (sündinud 29. aprillil 1999) on eesti muusik ja muusikaprodutsent. 

Ta on esinenud ansamblites Beyond Beyond ja okeiokei. 2023. aastal ilmus tal soolosingel "Used To Love" ning 2024. aastal "Get Her" ja debüütalbum "Sunday Scaries".

Ta on produtseerinud nublu ("Kastehein"), 5MIINUST ("Paaristõuked"), Jüri Pootsmanni, Wateva, Elina Borni ("Niiea"), Villemdrillemi ("Paaristõuked" ja "Niiea"), Bedwettersi, Liis Lemsalu, Karl-Erik Taukari, Alika, Reketi, Maiani, Anett Kulbini, Heleza jt lugusid. 

## Tunnustus
*2023 – aasta muusikaprodutsent (Eesti muusikaettevõtluse auhind)
*2024 – aasta muusikaprodutsent (Eesti muusikaettevõtluse auhind)

## Kirjandus

*Muusikaprodutsent Gevin Niglas avaldas esimese soolosingli, err.ee, 24.01.2023.
*KUULA Uus täht Eesti muusikataevas: populaarne muusikaprodutsent Gevin Niglas alustas soolokarjääri, sky.ee, 24.01.2023.
*Kõrv peale ⟩ Gevin Niglas alustab soolokarjääri: lugu sai valmis juba kolm aastat tagasi, elu24.postimees.ee, 27.01.2023
*Tuuli Põhjakas. Aasta muusikaprodutsent Gevin Niglas: ma ei igatse seda, et mind igalpool ära tuntakse, postimees.ee, 27.03.2024
*Varjust välja! Hitiprodutsent Gevin Niglas avaldas oma värske soololoo "Get Her", 01.11.2024, sky.ee.
*Helen Heidemann. Poistebänd? Beyond Beyondist kasvas välja kolm muusikamaailma tipptegijat, kroonika.delfi.ee, 15.12.2024.

## Välislingid
*Sissekanne veebilehel faarmusic.com
Elva Sõna

**Elva Sõna** oli 1933 ilmunud ajaleht, mis vahendas Elva linna ja selle lähiümbruse uudiseid. Lehe väljaandja ja vastutav toimetaja oli E. Anderson. Tegevtoimetaja oli Jaan Kärner. Lehest ilmus kaks numbrit: 2. juuli ja 23. juuli (pühapäevad).

## Viited

## Välislingid
*
Jevreiskoje Slovo

**Jevreiskoje Slovo** (algupärase pealkirjaga Еврейское слово) oli 1920 Tallinnas ilmunud Eesti juutide venekeelne ajaleht. Lehe väljaandja ja toimetaja oli German Fridman (vene keeles Герман Фридман). Lehte ilmus seitse numbrit.

## Viited

## Välislingid
*
Gorod

**Gorod** (originaalpealkirjaga Город) on aastast 2004 Narvas ilmuv venekeelne nädalaleht, mis vahendab Narva linna ja selle lähiümbruse uudiseid ning sisaldab ka telekava. 

Ajalehte annab välja Telereklaami OÜ. Lehe toimetaja on Aleksandr Mjasojedov.

2005. aastal ilmus venekeelse versiooniga paralleelselt ka eestikeelne versioon **Linn**.

## Viited

## Välislingid
*
Horvaadi viipekeel

**Horvaadi viipekeel** (horvaadi keeles *hrvatski znakovni jezik*, HZJ) on viipekeel, mida kasutavad Horvaatia kurdid.

Varem peeti seda Jugoslaavia viipekeele murdeks.

2014. aasta seisuga oskab keelt 13 000 kurti ja 52 tõlki. 

## Ajalugu
Esimene kurtide kool rajati Zagrebis 1885. aastal. 1994. aastal asutati Horvaatia Pimekurtide Ühing (DODIR) ning olemas on ka Horvaatia Kurtide ja Vaegkuuljate Ühing (HSGN).

## Viited

## Välislingid
*Horvaadi viipekeele sõnastik
*Horvaatia Pimekurtide Ühing (DODIR)
*Horvaatia kurtide ja halva kuulmisega inimeste ühing (HSGN)
Svėdasas

**Svėdasas** (ka **Beragis**) on järv Leedus Anykščiai rajoonis. Järv asub Svėdasai alevist põhjas ja kuulub Šventoji jõe vesikonda. Järve kaldad on madalad ja kohati ka soostunud. Põhja katab sapropeeliga segunenud savi, kaldaid moodustab kividega segunenud liiv, kohati ka kruus.

Kaldajoone pikkus on 7,18 kilomeetrit. Svėdasase järves asub 0,68 ha suurune saar. Järve kaldal asuvad Bajorai ja Moliakalnise külad, sinna jääb ka Svėdasai mõisa hoonetekompleks. Svėdasase nimi tuleneb tõenäoliselt seeli keelest.

## Viited
Rõbak Estonii

**Rõbak Estonii** (originaalpealkirjaga Рыбак Эстонии) oli Eesti Kalatööstuse juhatuse, partei, komsomoli ja ametiühingu komiteede poolt väljaantav venekeelne ajaleht. Leht ilmus 6. septembrist 1962 kuni 27. augustini 1992. Leht ilmus 1-2 korda nädalas ja formaadis 42x30 cm. Kokku ilmus 3824 numbrit.

Suur osa lehes ilmunud materjale on kättesaadavad veteranide veebisaidil www.ookean-estrybprom.7v8.ru.

## Viited
Suosa

**Suosa** (ka **Jurgiškise järv**) on järv Leedus Anykščiai rajoonis, piirnedes põhjas Kupiškise rajooniga. Järv asub Viešintose alevist põhja pool ja kuulub Lėvuo vesikonda. Järve kaldad on madalad ja soostunud, idaosas ka kõrged. Põhja katab sapropeeliga segunenud savi, kohati ka saviliiv või puhas sapropeel. Põhja- ja idakaldal ulatuvad järveni põllud.

Kaldajoone pikkus on 10,12 kilomeetrit, seda liigendavad kolm suurt poolsaart. Suosa lõunaosas asub 0,05 ha suurune saareke. Järve kaldal asub Jurgiškise küla. Järve nimi on tõenäoliselt soome-ugri päritolu (kas siis soome *suo* või eesti *suu*).
## Viited
Viešintas

**Viešintas** on järv Leedus Anykščiai rajoonis. Järv asub Viešintose alevist läänes ja kuulub Lėvuo vesikonda. Järve kaldad on madalad ja soostunud, 1-1,5 meetri kõrguse terrassiga. Viešintasest kirdesse jääb soo. Põhja katab sapropeeliga segunenud savi, kohati ka savi. Järvest itta jäävad alad on üleujutatavad.

Järve kallastel asuvad lisaka Viešintosele veel Viešintėlėse, Laičiai, Juozapava, Smėlinka ja Paežeriai külad.

Kaldajoone pikkus on 9,06 kilomeetrit. Viešintas on kujunenud kaheosalisse liustikutekkelisse lohku. Aastail 1999, 2007, 2010 ija 2016 läbi viidud ihtüoloogiliste uuringute põhjal on see üks produktiivsemaid järvi Leedus. Seal elab kaheksa liiki kalu (linask, haug, latikas, ahven, koha, särg, nurg ja koger), vahel satuvad sinna ka ogalik, hõbekoger ja kiisk.

Järve nimi on tuleneb tõenäoliselt tüvest *vieš-*, mis tähendab liikumist, jooksu.
## Viited
Semproniano vald

**Semproniano vald** on omavalitsusüksus (comune) Itaalias Toscana maakonna Grosseto provintsis.

----
### Ajalugu
----
Rocchette di Fazio lähedal on etruski perioodi arheoloogilisi leide. Traditsiooni kohaselt seostatakse Sempronianot Vana-Rooma pere gens Semproniaga.  
Dokumentides on Sempronianot nimetatud enne aastat tuhat, mil Rocchette ja Semproniano kuulusid Aldobrandeschi pere feodaalvalduste hulka.

## Vaatamisväärsused
### Arhitektuur

Keskaegne Palazzo Civico Semproniano kesklinnas

Keskaegne Palazzo del Vicario Mediceo Semproniano linnas

Palazzo dell'Ospedaletto, Rocchette di Fazio's XIV sajandist, oli kunagi templirüütlite kasutuses
 
Palazzo Pretorio Rocchette di Fazios

Villa di Corte Vecchia, omavalitsusüksuse lääneosas, renessansi stiilis

Kirikuid:

Pieve dei Santi Vincenzo e Anastasio, XIII sajandist

Santa Croce kirik

Madonna delle Grazie kirik, XVI sajandist, Saturnia tee alguses

Pieve di Santa Cristina Rocchette di Fazios

### Looduslikud vaatamisväärsused
Bosco dei Rocconi (Rocconi metsa) looduskaitseala

Olivone Fibbianellos, üle tuhande aasta vana õlipuu

## Viited

## Välislingid
Haljas

**Haljas** on noore rohu värvi roheline, taimeroheline. Sõna võib tähendada ka järgmist:
*Haljas (ajaleht), Eesti Rohelise Liikumise ajaleht
*Haljas (perekonnanimi)

## Vaata ka
*igihaljas
Herold

**Herold** (koos täiendpealkirjaga Herold: informatsiooni ja orientatsiooni ajaleht) oli 1932-1934 Tartus ilmunud ajaleht, mis vahendas uudiseid poliitikast, ühiskonnast, majandusest. Lehe esimesed 27 numbrit andis välja Hans Siim. Ajaleht ilmus üks kord nädalas.

## Viited

## Välislingid
*
Häädemeeste Elu

**Häädemeeste Elu** oli 1990-2010 ilmunud ajakiri, mis vahendas Häädemeeste asula ja selle lähiümbruse uudiseid. Ajakirja koostas Sulev Kasvandik. Ajakiri ilmus kaks korda aastas.

## Viited

## Välislingid
*